Σαλάτα με αγκινάρες και βινεγκρέτ αντζούγιας
Η ιδιαίτερη σος μπορεί να χρησιμοποιηθεί και σε πατατοσαλάτες ή σαλάτες με αρακά ή φασολάκια.
8 αγκινάρες φρέσκες, καθαρισμένες (διατηρημένες σε λεκανίτσα με λεμονόνερο, για να μη μαυρίσουν) ή από βαζάκι, 2 φινόκιο, κομμένα σε λεπτά φετάκια, 1 ματσάκι ρόκα (μόνο τα φύλλα) ή 2 φλιτζάνια κομμένη πράσινη σαλάτα της αρεσκείας σας, 5 - 6 φιλέτα αντζούγιας, καλά στραγγισμένα, 1/2 φλιτζ. τσαγιού έξτρα παρθένο ελαιόλαδο, 1/2 φλιτζ. τσαγιού άνηθος φρέσκος, ψιλοκομμένος, χυμός και ξύσμα από 2 μικρά λεμόνια (κατά προτίμηση ακέρωτα, βιολογικά), 1/2 κουτ. γλυκού ζάχαρη, φρεσκοτριμμένο πιπέρι
Για να ετοιμάσουμε την σαλάτα με αγκινάρες και βινεγκρέτ αντζούγιας βάζουμε όλα τα υλικά (αντζούγιες, ελαιόλαδο, άνηθος, χυμός και ξύσμα λεμονιού, ζάχαρη και πιπέρι) σε ένα μπλέντερ και τα πολτοποιούμε πολύ καλά.Κόβουμε τις αγκινάρες στα τέσσερα και το κάθε κομμάτι σε λεπτά φετάκια. Πλένουμε και στεγνώνουμε τη σαλάτα. Σε μια πιατέλα στρώνουμε τα φετάκια φινόκιο και τα περιχύνουμε με λίγη από τη βινεγκρέτ. Συνεχίζουμε με μια στρώση από τις φετούλες αγκινάρας.  Περιχύνουμε πάλι με λίγη από τη βινεγκρέτ. Μπορούμε να αφήσουμε έτσι τη σαλάτα σκεπασμένη με πλαστική μεμβράνη στο ψυγείο για 2 - 3 ώρες.Κατά το σερβίρισμα προσθέτουμε τη ρόκα ή τη σαλάτα και περιχύνουμε με την υπόλοιπη βινεγκρέτ. 
Αγκινάρες